b'\n_START_ARTICLE_\nRegistracijske oznake za cestna vozila v Belorusiji\n_START_PARAGRAPH_\nRegistrske tablice Belorusije so bile uvedene leta 1992, medtem ko trenutna oblika obstaja od maja 2004. Na tablicah se uporabljajo samo \xc4\x8drke, ki obstajajo tako v latinici in cirilici, pri \xc4\x8demer ni nujno, da je njihov pomen v obeh abecedah enak (A, B, E, I, K, M, H, O, P, C, T, X). Uporabljena je razli\xc4\x8dica pisave DIN 1451.\n_START_SECTION_\nTrenutna oblika (2004\xe2\x80\x93)\n_START_PARAGRAPH_\nRegistrske tablice Belorusije za osebna vozila so trenutno sestavljene iz \xc5\xa1tirih \xc5\xa1tevk, dveh \xc4\x8drk in dodatne \xc5\xa1tevke, lo\xc4\x8dene z vezajem, ki ozna\xc4\x8duje mesto registracije. Na levi strani tablic se nahaja zastava Belorusije z oznako dr\xc5\xbeave BY.\n_START_SECTION_\nPosebne tablice\n_START_PARAGRAPH_\nZa nekatere vrste vozil obstajajo tablice, ki se od obi\xc4\x8dajnih razlikujejo po druga\xc4\x8dni razporeditvi znakov ali barvi.\n_START_SECTION_\nNekdanja oblika (1992\xe2\x80\x932004)\n_START_PARAGRAPH_\nLeta 1992 so bile registrske tablice Sovjetske zveze zamenjane s prvo razli\xc4\x8dico beloruskih registrskih oznak, ki so imele rde\xc4\x8de znake in obrobo. Oznaka je bila sestavljena iz \xc5\xa1tirih \xc5\xa1tevk in dveh \xc4\x8drk, med katerima se je nahajal tedanji dr\xc5\xbeavni grb, "Gonja"._NEWLINE_Leta 1996, potem ko je bila leto prej na referendumu izglasovana sprememba dr\xc5\xbeavnih simbolov in s tem tudi grba, je "Gonjo" na registrskih tablicah zamenjal emblem z besedo "Belarus"._NEWLINE_Leta 2000 je bilo \xc5\xa1tevilo \xc4\x8drk na registrskih tablicah pove\xc4\x8dano na tri, prav tako so se spremenile nekatere krajevne oznake.'